Anìn!
Manuâl pal insegnament
de lenghe furlane te scuele primarie
Anìn!
al è il prin manuâl pensât par compagnâ i arlêfs de scuele primarie a scuvierzi la lenghe furlane, lis particolaritâts dal teritori dal Friûl, de sô storie e de sô culture.
Al è un progjet promovût de ARLeF in atuazion dal Plan gjenerâl di politiche linguistiche pe lenghe furlane 2021-2025 de Regjon Autonome Friûl-Vignesie Julie.
Al ven donât a ducj i arlêfs des scuelis primariis che i lôr gjenitôrs a àn aderît al insegnament de lenghe furlane tant che previodût de leç 482/99 e de leç regjonâl 29/2007.
Anìn! 1
Impare e zuie cun Ane la Agane e Sandri il Sbilf
Manuâl pes classis 1e e 2e
Compagnâts di doi personaçs fantastics, Ane la Agane e Sandri il Sbilf, i fruts a cjapin sù in maniere graduâl la competence comunicative orâl, une prime
capacitât di leture e i prins elements di gramatiche, ortografie e ûs de lenghe.
Anìn! 2
In viaç ator pal Friûl
Manuâl pes classis 3e, 4e e 5e
Compagnâts di Anute e Alex, vuidis curiosis e plenis di snait, i arlêfs a aprofondissin in maniere graduâl lis particolaritâts storichis e gjeografichis dal Friûl, e a cjapin sù competencis linguistichis comunicativis de lenghe furlane. Il volum al è insiorât di box specifics di educazion civiche e il test si pues doprâ tal orari curicolâr ordenari di storie e gjeografie, daûr dal program CLIL..
Anìn 1 e Anìn 2 si caraterizin par
- percors cun tabelis figuradis, liniis dal timp, mapis des cognossincis;
- grafiche e strategjiis par facilitâ la comprension dal test;
- esercizis graduâi, box cun glossaris e peraulis clâf;
- sielte antologjiche curade par stiçâ il plasê de leture;
- dimension plurilengâl, cun inseriment di parts tematichis par inglês e altris lenghis feveladis in regjon.
Liniis Vuide pai docents
Ai dirigjents scolastics, ai referents pal insegnament de lenghe furlane e a ducj i docents impegnâts tal insegnament dal furlan, Anin! 1 e 2 a son consegnâts compagnâts des Liniis Vuide pai docents, par orientâ la azion di progjetazion dai curicui in e di lenghe furlane e par favorî il lôr ûs coret.
Lis soluzions dai esercizis dai doi volums si puedin discjamâ chi sot.
INFORMAZIONS
Par cualsisei informazion, i docents a puedin contatâ il Sportel Regjonâl pe Lenghe Furlane a chescj riferiments: tel. 0432 1743400, e-mail scuele@sportelfurlan.eu
-
CREDITS
Coordenament gjenerâl:William Cisilino – ARLeFCoordenament di redazion:Edizioni Didattiche GulliverPar cure di:Rosalba PeriniAutoris dal volum Anìn! 1:Sonia CargnelliEnza PurinoRosalba Perinie à colaborât Tamara PozzebonSupervision sientifiche dal volum Anìn! 1:pe Glotodidatiche, Maria Cecilia Luisepe Linguistiche furlane, Luca MelchiorAutoris dal volum Anìn! 2:pe classe 3eAnna Zossi, Gjeografie; Monica Medeot, Storie;pe classe 4eDania Tosolini, Deborah Crapiz, Katia Iacuzzo, Geografia; Angela Tedeschiapprofondimenti di Gjeografie; Monica Medeot, Storie;pe classe 5eDeborah Crapiz, Katia Iacuzzo, Dania Tosolini, Gjeostorie. Educazion Civiche: Maria Rosa AmadoriSupervision sientifiche pal volum Anìn! 2:pe Storie, Angelo Floramope Gjeografie, Francesco Micellipe Leterature furlane, Walter Tomadapal C.L.I.L. (Content and Language Integrated Learning), Carmel Mary Coonanpe Linguistiche furlane, Luca Melchiorpe Glotodidatiche, Maria Cecilia LuiseCampion sperimentâl:classis di control dal Istitût Comprensîf “Tina Modotti” di Premariâs: Scuele primarie di Muimans, Classe 1 e A (docente Lia Tomasin), Classe 1 e B (docente Sara Gobbo), Classe 2 e B (docente Sara Gobbo); Scuele primarie di Muimans Classe 3 e (docente Laura Ferro) – Scuele primarie di Remanzâs; Classe 4 e A e 4 e B (docente Nadia Spollero); Scuele primarie di Premariâs Classe 5 e A (docente Giuliana Fedele)Revision linguistiche e otimizazion:Sportel Regjonâl pe Lenghe FurlaneMichele CalligarisLinda PiccoSabina PituelloElena ZanussiCoordenament editoriâl:Francesca BenvenutoProgjet grafic:Linda BattistonIlustrazions:Patrizia GeremiaGrafiche e impagjinazion:Futura Cooperativa Sociale onlus, San Vît dal TilimentOtimizazion grafiche:Giulietta AitaVania Pettoello – ARLeFAministrazion:Tiziana De CanevaMarina Valentinis – ARLeFStampe:Sincromia Srl, Lavorêtprime edizion:Setembar dal 2022
lij_Latn fur_Latn fur_Latn lij_Latn fur_Latn fur_Latn fur_Latn lij_Latn fur_Latn fur_Latn fur_Latn fur_Latn lij_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn unk eng_Latn fur_Latn